Torres de Segre

Torres de Segre es un municipi de la província catalana de Lhèida, de la Comunautat Autonòma de la Generalitat de Catalonha e de la comarca de Segrià.

Toponimia
La prononciacion es ['torres] o ['torres de 'segre]. Lo gentilici es torredans. Las fòrmas ancianas son Turres, circa 1170, 1172, 1184, (castell de) Torres de Segre en 1191 e 1272 Joan Coromines, Onomasticon Cataloniæ, vol. VII, p. 311 https://oncat.iec.cat/veuredoc.asp?id=44121.
Segre
La prononciacion es ['sɛgrə] en Cerdanha, ['segre] dins lo domeni del catalan occidental (La Seu d'Urgèl, Coll de Nargó, Artesa de Segre, Balaguer, Lhèida), ambe una excepcion per Bassella, Castellnou de Bassella ([lo sɛgre]) perqué l'isoglòssa de ɛ/e davala long de la Ribera Salada [a l'oèst de Solsona ]. Es un dels flumes catalans que l'usatge i consèrva generalament la construccion sense article : « lo Boté(r) salte cap a Segre ». Las fòrmas ancianas son flumen Segure en 952, Segor en 1050, Segre en 888 (las precedentas son donc d'arcaïsmes). Lo nom iberolatin es Sĭcŏris e l'etimologia pus anciana, segon Pokorny, es l'indoeuropèu Sikuari-. L'origina sembla donc celtica o, segon la teoria de Joan Coromines, sorotaptica (de la Cultura dels camps d'urnas o Urnenfelder, pus anciana que los cèltas) Joan Coromines, Onomasticon Cataloniæ, vol. VII, p. 79-80 https://oncat.iec.cat/veuredoc.asp?id=38092.

Nòtas